Pollard en ander Bokke toets ook positiefJacques Nienaber. Foto: ANA. Die wêreldwye Covid-19-pandemie het ook ’n negatiewe invloed op die Britse en Ierse Leeus se toer na Suid-Afrika. Warren Gatland-hulle se wedstryd teen die Bulls is amptelik opgeskort nadat vier van die Pretorianers se spelers en ’n lid van hul bestuurspan positief vir die virus getoets het. Daarbenewens het die Springbokke ook gister aangedui dat hulle eers sal wag om hul span vir die tweede toets teen Georgië aan te kondig nadat Lood de Jager die virus opgedoen het. ’n Rukkie daarna het die nuus gebreek dat Handré Pollard, Marvin Orie, Frans Steyn, Frans Malherbe en ses van die Suid-Afrikaners se bestuurspanlede (onder wie Jacques Nienaber) ook positief vir Covid-19 getoets het. Suid-Afrika se Handré Pollard. Foto: Charly Triballeau/AFP. “Hierdie positiewe uitslae is ongetwyfeld ’n terugslag en dit het die gevaar van die oordraagbaarheid van die Delta-variant beklemtoon,” het Jurie Roux, SA Rugby se uitvoerende hoof, gesê nadat vier van Georgië se spelers ook positief vir die virus getoets het. Dit beteken dat die komende toetswedstryd teen die Oos-Europeërs ook in gedrang is. Die mediese raadgewende groep (MAG) sal later vandag ’n besluit neem of die kragmeting voortgaan of nie. Volgens Roux is dit hul prioriteit om die integriteit van die toetsreeks teen die Britse en Ierse Leeus te behou. Intussen gaan die besoekers se toerwedstryd teen die Sharks vanaand in Johannesburg voort. Jimmy Stonehouse, die hardebaard-afrigter van die Pumas, het vroeër aan Maroela Media gesê dat ’n afrigter se grootste uitdaging in die Covid-19-era is om te verhoed dat sy spelers die virus opdoen. BREAKING… Our match with the @BlueBullsRugby on Saturday 10th July has been postponed. Read more below ????#LionsRugby #CastleLionsSeries #LionsSA2021 — British & Irish Lions (@lionsofficial) July 6, 2021